ລາວ​ວາງ​ແຜນ ​ຈະ​ເພີ້​ມລາຍ​ໄດ້ ຂອງ​ປະຊາຊົນລາວ ​ໃຫ້​ໄດ້​ເຖິງ 1,890 ດອນ​ລາ ຕໍ່​ຄົນ​ຕໍ່​ປີ ​ໃນ​ປີ 2015
ການ​ທີ່​ຈະ​ສາມາດ​ບັນລຸ​ເປົ້າໝາຍ​ດັ່ງກ່າວ​ໄດ້ ຢ່າງ​ແທ້​ຈິງ​ນັ້ນ ກໍຈຳ​ເປັນ​ຈະ​ຕ້ອງ​ໄດ້​ຮັບ​ກາ​ນຊ່ວຍ​ເຫຼືອ ຈາກ​ຕ່າງປະ​ເທດ​ໃນ​ມູນ​ຄ່າ​ລວມ ບໍ່​ນ້ອຍ​ກວ່າ 2,220 ລ້ານ​ດອນ​ລາ.
ລັດຖະບານລາວວາງແຜນຈະເພີ້ມລາຍໄດ້ ສະເລ່ຍຂອງປະຊາ ຊົນລາວ ໃຫ້ໄດ້ເຖິງ 1,890 ດອນລາ ຕໍ່ຄົນຕໍ່ປີ ໃນປີ 2015 ຫາກແຕ່ວ່າ ຈະຕ້ອງໄດ້ຮັບການຊ່ອຍເຫຼືອລ້າ ຈາກຕ່າງປະເທດ ບໍ່ນ້ອຍກວ່າ 2,220 ລ້ານດອນລາ ທ່ານສົມຈິດ ອິນທະມິດ ລັດຖະມົນຕີຊ່ວຍວ່າການ ແລະການລົງທຶນ ຖະແຫລງຢືນຢັນວ່າ ເປົ້າໝາຍສຳຄັນ ໃນການພັດທະນາທາງເສດຖະກິດຂອງລາວ ໃນລະຍະນັບແຕ່ປັດຈຸບັນ ຈົນເຖິງທ້າຍປີ 2015 ກໍຄືການເພີ້ມຍອດຜະລິດຕະພັນລວມພາຍໃນ (GDP) ໃຫ້ສາມາດ ຖົວສະເລ່ຍເປັນລາຍຮັບຂອງປະຊາຊົນລາວ ໃຫ້ໄດ້ເຖິງ 15 ລ້ານກີບ ຫຼືປະມານ 1,890 ດອນລາ ຕໍ່ຄົນຕໍ່ປີ ຫາກແຕ່ວ່າ ການທີ່ຈະສາມາດບັນລຸເປົ້າໝາຍດັ່ງກ່າວໄດ້ ຢ່າງແທ້ຈິງນັ້ນ ກໍຈຳເປັນຈະ ຕ້ອງໄດ້ຮັບການຊ່ວຍເຫຼືອ ຈາກຕ່າງປະເທດໃນມູນຄ່າລວມ ບໍ່ນ້ອຍກວ່າ 2,220 ລ້ານ ດອນລາ ສຳຫລັບນຳໃຊ້ໃນການຈັດຕັ້ງ ປະຕິບັດບັນດາເປົ້າໝາຍສະຫັດສະວັດ ດ້ານການ ພັດທະນາ ທີ່ລັດຖະບານລາວ ໄດ້ວາງອອກທັງ 9 ເປົ້າໝາຍ ໂດຍໃນນີ້ກໍລວມເຖິງ ການລົບ ລ້າງບັນຫາຄວາມຍາກຈົນ ຂອງປະຊາຊົນລາວດ້ວຍ ແຕ່ຢ່າງໃດກໍຕາມ ລັດຖະບານລາວກໍຍັງບໍ່ໝັ້ນໃຈວ່າ ຈະໄດ້ຮັບການຊ່ອຍເຫຼືອ ຈາກຕ່າງ ປະເທດພຽງພໍກັບຄວາມຕ້ອງການດັ່ງກ່າວຫຼືບໍ່ ເນື່ອງຈາກວ່າ ໃນລະຍະ 3 ປີທີ່ຜ່ານມານີ້ ກໍປາກົດວ່າ ຕ່າງຊາດໄດ້ໃຫ້ການຊ່ອຍເຫຼືອແກ່ລາວຄິດເປັນມູນຄ່າລວມ 2,109 ລ້ານດອນລາ ຫຼືຄິດສະເລ່ຍໄດ້ 700 ກວ່າລ້ານດອນລາ ໃນແຕ່ລະປີ ໃນຂະນະທີ່ຄວາມຕ້ອງການໃນປີນີ້ ກັບມີມູນຄ່າລວມເກີນກວ່າ 2,220 ລ້ານດອນລານັ້ນເອງ ນອກຈາກນັ້ນ ການທີ່ຈະຮັບປະກັນໃຫ້ໄດ້ວ່າ ມູນຄ່າ GDP ໃນ ລາວ ໃນປີ 2015 ຈະສາມາດຖົວສະເລ່ຍ ເປັນລາຍຮັບຂອງ ປະຊາກອນລາວໄດ້ເຖິງ 1,890 ດອນລາຕໍ່ຄົນຕໍ່ປີ ໄດ້ຢ່າງແທ້ຈິງ ຫຼືບໍ່ນັ້ນ ກໍຍັງຈະຕ້ອງມີການຮັກສາລະດັບ ຂອງການເຕີບໂຕທາງ ເສດຖະກິດ ໃຫ້ຢູ່ໃນອັດຕາສະເລ່ຍບໍ່ຕ່ຳກວ່າ 7 5 ເປີເຊັນ ອີກດ້ວຍ ສຳຫລັບໃນແຜນການປີ 2013-2014 ທີ່ໄດ້ສິ້ນສຸດລົງ ໃນທ້າຍ ເດືອນກັນຍາ 2014 ເສດຖະກິດຂອງລາວ ຂະຫຍາຍຕົວເພີ້ມ ຂຶ້ນໃນອັດຕາສະເລ່ຍພຽງ 7 4 ເປີເຊັນ ຊຶ່ງຕ່ຳກວ່າ ເປົ້າໝາຍ ທີ່ວາງໄວ້ ທີ່ລະດັບ 8 3 ເປີເຊັນ ແລະເຮັດໃຫ້ GDP ມີມູນຄ່າ ລວມ 95,180 ຕື້ກີບ ທີ່ສະເລ່ຍເປັນລາຍໄດ້ຂອງປະຊາກອນລາວ 13 ລ້ານກີບ ຫຼື 1,674 ດອນລາຕໍ່ຄົນຕໍ່ປີ ໂດຍລາຍໄດ້ຂອງປະຊາກອນລາວ ເພີ້ມຂຶ້ນໃນມູນຄ່າສະເລ່ຍ 140 ດອນລາຕໍ່ຄົນ ເມື່ອທຽບລະຫວ່າງ ແຜນການປະຈຳປີ 2012-2013 ກັບແຜນການປີ 2013 -2014 ດັ່ງທີ່ ທ່ານສົມດີ ດວງດີ ລັດຖະມົນຕີວ່າການ ກະຊວງແຜນການ ແລະການລົງທຶນ ໄດ້ຖະແຫລງຊີ້ແຈງວ່າ: ທາງດ້ານຄະນະຜູ້ຊ່ຽວຊານ ຂອງທະນາຄານພັດທະນາເອເຊຍ (ADB) ປະຈຳ ສປປ ລາວ ໄດ້ຖະແຫລງຕໍ່ສື່ມວນຊົນ ໃນລາວຢູ່ນະຄອນຫລວງວຽງຈັນ ເມື່ອບໍ່ນານມານີ້ ໂດຍໃຫ້ການ ຄາດໝາຍວ່າ ເສດຖະກິດໃນລາວ ໃນຊ່ວງປີ 2015 ນີ້ ຈະຂະຫຍາຍຕົວເພີ້ມຂຶ້ນ ໃນອັດຕາ ສະເລ່ຍພຽງ 7 ເປີເຊັນ ຊຶ່ງລົດລົງຈາກປີ 2014 ທີ່ເສດຖະກິດຂອງລາວ ຂະຫຍາຍຕົວເພີ້ມຂຶ້ນ ໃນອັດຕາສະເລ່ຍ 7 4 ເປີເຊັນ ແຕ່ຢ່າງໃດກໍຕາມ ຄະນະຜູ້ຊ່ຽວຊານຂອງ ADB ກໍໝັ້ນໃຈວ່າ ເສດຖະກິດໃນລາວ ຈະ ຂະຫຍາຍຕົວເພີ້ມຂຶ້ນ ໃນອັດຕາສະເລ່ຍ 7 3 ເປີເຊັນ ໃນປີ 2016 ໂດຍເປັນຜົນຈາກປັດ ໄຈໃນຫຼາຍດ້ານ ເປັນຕົ້ນກໍຄືການທີ່ລາວເປັນ ສະມາຊິກໃນປະຊາຄົມເສດຖະກິດອາຊ່ຽນ ທີ່ຈະມີຜົນນັບແຕ່ວັນທີ 31 ທັນວາປີ 2015 ນີ້ ເປັນຕົ້ນໄປ ຊຶ່ງຈະມີສ່ວນຢ່າງສຳຄັນໃນ ການດຶງດູດການລົງທຶນ ຈາກຕ່າງປະເທດໃຫ້ເຂົ້າມາໃນລາວຫຼາຍຂຶ້ນ ໂດຍໃນນີ້ ກໍລວມ ເຖິງພາກບໍລິການ ພາກການທ່ອງທ່ຽວ ແລະພາກພະລັງງານ ທີ່ມີການສ້າງເຂື່ອນຜະລິດ ໄຟຟ້າຫຼາຍຂຶ້ນ ນັບມື້ອີກດ້ວຍ ກ່ອນໜ້ານີ້ ກະຊວງແຜນການ ແລະການລົງທຶນ ລາຍງານວ່າ ໃນແຜນການປະຈຳປີ 2014-2015 ນີ້ ລັດຖະບານລາວໄດ້ວາງເປົ້າໝາຍ ການພັດທະນາເສດຖະກິດ ໃຫ້ ຂະຫຍາຍຕົວເພີ້ມຂຶ້ນ ໃນອັດຕາສະເລ່ຍ 7 5 ເປີເຊັນ ແຕ່ການທີ່ຈະຮັບປະກັນໄດ້ ຢ່າງ ຄັກແນ່ວ່າ ເສັດຖະກິດຂອງລາວ ຈະຂະຫຍາຍຕົວ ໃນອັດຕາດັ່ງກ່າວໄດ້ຢ່າງແທ້ຈິງນັ້ນ ກໍຈຳເປັນຈະຕ້ອງ ລະດົມການລົງທຶນທັງຈາກພາຍໃນ ແລະຕ່າງປະເທດໃຫ້ໄດ້ຫຼາຍ ກວ່າ 39,690 ຕື້ກີບ ຫຼື 32 ເປີເຊັນ ຂອງຍອດຜະລິດຕະພັນລວມພາຍໃນ (GDP) ໃນ ຕະຫລອດແຜນການປີນີ້